ราชวงศ์เวียงจันทน์

**ราชวงศ์เวียงจันทน์** เป็นราชวงศ์ที่ปกครองอาณาจักรเวียงจันทน์, อาณาจักรจำปาศักดิ์, เมืองมุกดาหาร และเมืองอุบลราชธานีในช่วงพุทธศตวรรษที่ 23–25

## ประวัติ
อาณาจักรเวียงจันทน์ได้รับการสถาปนาในปี พ.ศ. 2246 หลังการแบ่งเขตแดนอาณาจักรล้านช้างบริเวณปากน้ำเหือง โดยมีพระไชยเชษฐาธิราชที่ 2 เป็นปฐมกษัตริย์ ทายาทของพระองค์ปกครองอาณาจักรเวียงจันทน์จนถึงการล่มสลายในปี พ.ศ. 2371 มีผู้ปกครองรวม 7 พระองค์ อย่างไรก็ตาม เจ้าอุปราช (ท้าวนอง) อาจไม่อยู่ในราชวงศ์เวียงจันทน์ หากยึดถือแนวคิดการสืบตระกูลฝั่งบิดาอย่างเคร่งครัด

ในรัชสมัยของเจ้าอนุวงศ์ เจ้าราชบุตร (โย้) มีความชอบในการปราบกบฏอ้ายสาเกียดโง้ง จึงได้รับการแต่งตั้งเป็นเจ้านครจำปาศักดิ์ในปี พ.ศ. 2364 ทำให้ราชวงศ์เวียงจันทน์ได้ปกครองอาณาจักรจำปาศักดิ์ด้วยอีกแห่งหนึ่ง ต่อมาเจ้าอนุวงศ์และเจ้าราชบุตร (โย้) พ่ายแพ้ในสงครามต่อต้านสยาม สยามล้มเลิกอาณาจักรเวียงจันทน์และแต่งตั้งทายาทเป็นเจ้านครจำปาศักดิ์อีกครั้ง

หลังการสิ้นสุดอาณาจักรเวียงจันทน์ เอกสารพื้นเวียงระบุว่า เจ้าราชวงศ์ (เหง้า) หลบหนีสู่เขตแดนอาณาจักรเวียดนาม ฝ่ายเจ้าอุปราช (ติสสะ) และเชื้อพระวงศ์บางส่วนสวามิภักดิ์ต่อสยามและย้ายมาอาศัยที่กรุงเทพฯ ภายหลังเจ้าอุปราช (ติสสะ) ได้เป็นหนึ่งในแม่ทัพของสยามในการโจมตีหัวเมืองฝั่งซ้ายแม่น้ำโขงในอานามสยามยุทธ

ต่อมาพระบาทสมเด็จพระจอมเกล้าเจ้าอยู่หัวมีพระราชประสงค์ที่จะชุบเลี้ยงเชื้อพระวงศ์เวียงจันทน์ จึงทรงพระกรุณาโปรดเกล้าฯ ตั้งพระนครศรีบริรักษ์ (เจ้าหนู) เจ้าเมืองขอนแก่นเป็นเจ้าจันทรเทพสุริยวงษ์ เจ้าเมืองมุกดาหารในปี พ.ศ. 2408 และเจ้าหน่อคำเป็นเจ้าพรหมเทวานุเคราะห์วงศ์ เจ้าเมืองอุบลราชธานีในปี พ.ศ. 2409 ทว่าเจ้าจันทรเทพสุริยวงษ์และเจ้าพรหมเทวานุเคราะห์วงศ์เกิดความขัดแย้งกับเหล่าผู้ปกครองท้องถิ่น ทำให้เจ้าจันทรเทพสุริยวงษ์ถูกถอดจากตำแหน่งในปี พ.ศ. 2412 และตำแหน่งเจ้าเมืองกลับคืนสู่เชื้อสายเจ้าเมืองเดิม เจ้าพรหมเทวานุเคราะห์วงศ์ถึงแก่พิราลัยขณะสู้คดีความ ณ กรุงเทพฯ ในปี พ.ศ. 2429 สยามมิได้แต่งตั้งเจ้าเมืองอุบลราชธานีอีก และนำไปสู่การยกเลิกระบบเจ้าเมืองกินเมืองในที่สุด ทายาทราชวงศ์เวียงจันทน์บางส่วนได้เข้ารับราชการต่อไปในสยาม

## ลำดับสายสกุลวงศ์

### พงศาวลีโดยสังเขป




### ลำดับอย่างละเอียด

#### พระไชยเชษฐาธิราชที่ 2
พระไชยเชษฐาธิราชที่ 2 มีพระราชโอรสพระราชธิดาได้แก่

* **[[เจ้าองค์ลอง]]**

* **[[พระกรัดนางกัลยาณี]]** เป็นพระมเหสีในสมเด็จพระเจ้าสุริเยนทราธิบดี
* **เจ้านางช่อฟ้า** เป็นภรรยาพระศรีวรราช ปรากฏเฉพาะในตำนานก่อตั้งเมืองในลุ่มแม่น้ำเซบั้งเหียงฉบับพระเจ้าบรมวงศ์เธอ พระองค์เจ้าประดิษฐาสารี

#### เจ้าองค์ลอง
เจ้าองค์ลองมีพระราชโอรสได้แก่

* **[[พระเจ้าสิริบุญสาร]]**
* **เจ้าอุปราช (ดวงหน้า)** ในพงศาวดารเมืองยโสธรระบุว่ามีพระธิดาคือ
** '''เจ้านางเขียวค้อม''' เป็นพระสนมในสมเด็จพระเจ้ากรุงธนบุรี ในพงศาวดารเมืองน่านกล่าวว่าเป็นพระราชธิดาในพระเจ้าสิริบุญสาร

#### พระเจ้าสิริบุญสาร
พระเจ้าสิริบุญสารมีพระราชโอรสพระราชธิดาได้แก่

* **[[พระเจ้านันทเสน]]** ประสูติแต่พระอรรคเทวีฝ่ายขวา
* **[[พระเจ้าไชยเชษฐาธิราชที่ 4|พระเจ้าอินทวงศ์]]** ประสูติแต่พระอรรคเทวีฝ่ายขวา
* **[[เจ้าอนุวงศ์]]** ประสูติแต่พระอรรคเทวีฝ่ายขวา
* **เจ้าพรหมวงศ์** ประสูติแต่พระอรรคเทวีฝ่ายขวา
* **เจ้าอุปราช (ติสสะ)** หรือเจ้าอุปราช (สีถาน) ประสูติแต่พระสนมหรือบาทบริจาริกา
* **เจ้าองค์นาง** หรือเจ้าหน่อเมือง ถูกส่งไปถวายพระเจ้ามังระในปี พ.ศ. 2311
* **เจ้านางแก้วยอดฟ้ากัลยาณีศรีกษัตริย์** ปรากฏในศุภอักษรเสนาบดีธนบุรีไปถึงเสนาบดีเวียงจันทน์ในปี พ.ศ. 2318 ได้รับการสันนิษฐานว่าเป็นพระองค์เดียวกันกับเจ้านางเขียวค้อม
* **เจ้าพระยาหลวงบุตรโคตรวงศา** ประสูติแต่พระชายาจันทะมาสเทวี
* **เจ้าหน่อกะบอง** หรือเจ้าพงษ์กะบอง ประสูติแต่พระชายาจันทะมาสเทวี
* **เจ้านางแก้วกุมมารี** หรือเจ้าหน่อน้อยกุมมารี ประสูติแต่พระชายาจันทะมาสเทวี
* **เจ้าพระยาหลวงเมืองแสน**
* **เจ้าพระยาคำหาญอาสา**
* **เจ้าพระยาจันทอง**
* **เจ้าพระยาละคอนมหาโคตร**
* **เจ้าพระยาศรีสัตนาคธรรมมา**
* **เจ้าพระยาจันทรสุริยามหาเดชา**
* **เจ้าสิริธรรมา**
* **เจ้าคำโผย** หรือเจ้าคำโปรย
* **เจ้าคำทอง** หรือเจ้าแผ่นหล้า
* **เจ้าคำปุ่นบุญล่วง**

#### พระเจ้านันทเสน
พระเจ้านันทเสนมีพระราชโอรสพระราชธิดาได้แก่

* **เจ้าชาลี** เป็นต้นสกุล**ชาลีจันทร์** สมรสกับเจ้านางประภา มีโอรสคือ
** **เจ้าไข่ ชาลีจันทร์**
* **เจ้าวัฒนาวงศ์ วัฒนศักดิ์** เป็นต้นตระกูล วัฒนศักดิ์ สมรสกับ นักองค์หม่อมเจ้าสีสุวัถติ์ ศรีสุวรรณาเทวี เจ้าหญิงแห่งกัมพูชาภายหลังลี้ภัยมาอยู่ประเทศไทย มีโอรสธิดา คือ
** **เจ้านางประกายแก้ว**
** **เจ้าสุวรรณฉัตร** เป็นปู่ของพระยาวรรณวโรปการณ์ (สุทธิวงศ์ วัฒนศักดิ์) ขุนนางชั้นผู้ใหญ่ในจังหวัดนครราชสีมา

* **เจ้าจอมมารดาเพ็งเล็ก** หรือเจ้านางเพ็งน้อย (เจ้านางเพ็ง) ได้รับการสถาปนาให้เป็นเจ้าจอมมารดาในพระบาทสมเด็จพระพุทธยอดฟ้าจุฬาโลกมหาราช มีพระราชธิดาคือ
** **[[พระเจ้าบรมวงศ์เธอ พระองค์เจ้าสุภาธร]]**
* **เจ้าจ่อม** เป็นทวดของนายตำรวจโท จ่าชำนิทั่วด้าน (อิน) นายเวรสมุหพระตำรวจ กรมพระตำรวจหลวงรักษาพระองค์ ผู้ขอพระราชทานนามสกุล **จันทนากร**

#### พระเจ้าอินทวงศ์
พระเจ้าอินทวงศ์มีพระอัครมเหสีปรากฏพระนามว่า พระนางคำมูลราชเทวี มีพระราชธิดาคือ

***เจ้านางคำสุก** หรือเจ้าจอมมารดาทองสุก นาย ก.ศ.ร. กุหลาบ ตฤาณานนท์ว่าเป็นพระราชธิดาในพระเจ้านันทเสน ทรงได้รับการสถาปนาเป็นเจ้าจอมมารดาในพระบาทสมเด็จพระพุทธยอดฟ้าจุฬาโลก มีพระราชธิดาคือ
**'''สมเด็จพระเจ้าบรมวงศ์เธอ เจ้าฟ้ากุณฑลทิพยวดี'''

#### เจ้าอนุวงศ์
เจ้าอนุวงศ์มีพระราชโอรสพระราชธิดาได้แก่
* **เจ้าสุทธิสาร (โป้)** หรือเจ้าสิทธิสาร (โป๋) เอกสารลำดับสกุลชาลีจันทร์ออกพระนามว่า เจ้าสุทธิราช เป็นต้นสกุล**สิทธิสาริบุตร**
** มีพระโอรสคือ
*** **เจ้ารูป (ฮูป)** ปรากฏในรายชื่อบุคคลที่ถูกสยามจับตัวได้ในปี พ.ศ. 2371 
** มีพระโอรสพระธิดาอันประสูติแต่เจ้านางประภา ได้แก่
*** **เจ้าช่วย**
*** **เจ้าพรหมา**
*** **เจ้านางทอง**
* **เจ้าราชวงศ์ (เหง้า)** หรือเจ้าเง่า
** ทรงมีหม่อมที่ได้รับถวายจากเจ้าเมืองร้อยเอ็ดนาง 1 คือ อาชญานางอ่อม ธิดาในพระรัตนวงศามหาขัติยราช (อ่อน) เจ้าเมืองสุวรรณภูมิ
** ทรงมีพระชายาปรากฏในพระราชพงศาวดารกรุงรัตนโกสินทร์ชื่อ บัว
** ทรงมีพระโอรสอันประสูติแต่นางใดไม่ปรากฏนามคือ
*** **เจ้าสีหาราช** ต้นสกุล สีหราช ในประเทศลาว เจ้าสีหาราชมีพระโอรสคือ
**** **เจ้าคำบง**
**** **เจ้าบุญเหลือ**
**** **เจ้าสมทอง** มีพระโอรสพระธิดารวม 7 องค์ ที่ปรากฏนามคือ
***** **ท้าวสมอก สีหราช** หรือท้าวอนุวงศ์ เศษฐาธิราช ผู้ตั้งสกุล เศษฐาธิราช ในประเทศลาว สมรสกับนางอุไรวรรณ (อุไรวัน) เศษฐาธิราช เชื้อสายเจ้านายในราชวงศ์หลวงพระบาง และมีบุตรคือ
****** **ท้าวฟ้าไชย เศษฐาธิราช**
****** **ท้าวฟ้าหงุ่ม เศษฐาธิราช**
* **เจ้าราชบุตร (โย้)** หรือเจ้าโย่ เจ้านครจำปาศักดิ์ มีพระราชโอรสคือ
** **เจ้าอุปราช (คำป้อม)** เจ้าอุปราชนครจำปาศักดิ์
** **เจ้าแก้ว**
* **เจ้าเต้** ปรากฏในรายชื่อบุคคลที่ถูกจำคุกพร้อมเจ้าอนุวงศ์
* **เจ้าชัยสาร (ไชยสาร)** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
* **เจ้าเถื่อน** หรือท้าวเถื่อน ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370 ต่อมารับราชการเป็นแม่ทัพสยามในอานามสยามยุทธ
* **เจ้าคลี่ (คี่)** หรือเจ้าคี่เหี่ย สมรสกับเจ้านางท่อนแก้ว พระธิดาในเจ้าอุปราช (ติสสะ) มีพระธิดาด้วยกันคือ
** **[[เจ้าจอมมารดาดวงคำ ในรัชกาลที่ 4|เจ้าจอมมารดาดวงคำ]]** หรือเจ้านางหนูมั่น ได้รับการสถาปนาเป็นเจ้าจอมมารดาในพระบาทสมเด็จพระจอมเกล้าเจ้าอยู่หัว มีพระราชธิดาคือ
*** **[[พระเจ้าบรมวงศ์เธอ พระองค์เจ้านารีรัตนา]]**
*** **[[พระเจ้าบรมวงศ์เธอ พระองค์เจ้าประดิษฐาสารี]]**
* **เจ้าปาน** ปรากฏในรายชื่อบุคคลที่ถูกจำคุกพร้อมเจ้าอนุวงศ์
* **เจ้าเสือ** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370 เจ้าเสือสมรสกับเจ้านางท่อนแก้ว และยังเป็นที่ถกเถียงว่าเจ้านางท่อนแก้วเป็นพระองค์เดียวกันกับพระธิดาเจ้าอุปราช (ติสสะ) หรือไม่ เจ้าเสือและเจ้านางท่อนแก้วมีพระราชโอรสคือ
** **เจ้าพรหมเทวานุเคราะห์วงศ์ ดำรงรัฐสีมา อุบลราชธานีบาล (หน่อคำ)** เจ้าเมืองอุบลราชธานี เป็นต้นสกุลพรหโมบล, พรหมเทพ, เทวานุเคราะห์
* **เจ้าดวงจันทร์** ปรากฏในรายชื่อบุคคลที่ถูกจำคุกพร้อมเจ้าอนุวงศ์
* **เจ้าช้าง** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
* **เจ้าอึ่งคำ (อึ่ง)** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
* **เจ้าสุวรรณจักร** ปรากฏในรายชื่อบุคคลที่ถูกจำคุกพร้อมเจ้าอนุวงศ์
* **เจ้าขัติยะ** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2371
* **เจ้าพุทธชาติ** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
* **เจ้าปัน (ปั้น)** ปรากฏในรายชื่อบุคคลที่ถูกจำคุกพร้อมเจ้าอนุวงศ์
* **เจ้าดิศพงษ์** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
* **เจ้านางหนูจีน** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370 สมรสกับหลวงมหาดไทย มีพระโอรสคือ
** **นายขำ** สมรสกับนางบุญรอด มีบุตรธิดาด้วยกัน คือ
*** **พันตำรวจเอก [[พระยาบุเรศผดุงกิจ (รวย พรหโมบล)]]** อดีตอธิบดีกรมตำรวจ ผู้ขอพระราชทานนามสกุล**พรหโมบล**
*** **นางปลั่ง** สมรสกับ หลวงราษฎร์ (ชม บุนนาค)
*** **นางผ่อง** สมรสกับ พระยาอินทราธิบดีสีหราชรองเมือง (เชย ไชยคุปต์)
*** **นางแปลก** สมรสกับ นายกราย บุนนาค
*** **นางสาวสาย พรหโมบล**
*** **คุณหญิงน้อม พิชัยภูเบนทร์** สมรสกับ พันเอก พระยาพิชัยภูเบนทร์ (ผ่าน อินทรทัต)
* **เจ้าสุพรรณ** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
* **เจ้านางคำวัน** ปรากฏในรายชื่อบุคคลที่ถูกสยามจับตัวได้ในเดือนตุลาคม พ.ศ. 2371
* **เจ้านางคำแพง** ปรากฏในรายชื่อบุคคลที่ถูกสยามจับตัวได้ในเดือนธันวาคม พ.ศ. 2371
* **เจ้านางเชียงคำ** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2371
* **เจ้านางหนู** ปรากฏในรายชื่อบุคคลที่ถูกสยามจับตัวได้ในเดือนธันวาคม พ.ศ. 2371 อาจเป็นพระองค์เดียวกันกับเจ้านางหนูจีน
* **เจ้าหนู** ปรากฏในรายชื่อบุคคลที่ถูกสยามจับตัวได้ในเดือนธันวาคม พ.ศ. 2371
* **เจ้าเหมน** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2371
* **เจ้าสุวรรณ** ถูกจับตัวเมื่อกองทัพสยามเข้ายึดจำปาศักดิ์ในปี พ.ศ. 2370 อาจเป็นพระองค์เดียวกันกับเจ้าสุวรรณจักร
* **เจ้าบัน** ปรากฏในรายชื่อบุคคลที่ถูกสยามจับตัวได้ในเดือนตุลาคม พ.ศ. 2371 อาจเป็นพระองค์เดียวกันกับเจ้าปัน
* **เจ้าหมื่นนาม** ปรากฏในเอกสารพื้นเวียง ประสูติแต่พระมเหสีชื่อนางสอน ธิดาเจ้าเมืองนครพนม สิ้นพระชนม์ในปี พ.ศ. 2370
* **เจ้านางคำวัน (คำแว่น)** อภิเษกกับเจ้าสุททะกะสุวันนะกุมาร หรือเจ้าน้อย กษัตริย์แห่งเมืองพวน
* **เจ้านางดวงจันทร์ (แก้วจันทร์)** สยามได้พาพระองค์เสด็จมาประทับที่เมืองสุพรรณบุรี พร้อมกับเจ้านายลาวอีกหลายพระองค์ในคราวสงครามเจ้าอนุวงศ์ ต่อมาได้เสด็จไปประทับอยู่ ณ บ้านดอนมะขาม (ไผ่ขวาง) อำเภอเมืองสุพรรณบุรี ต่อมาทายาทบุตรหลานในชั้นหลังจึงตั้งนามหนองน้ำใหญ่ใกล้ที่ประทับเพื่อระลึกถึงพระองค์ว่า หนองยายจันทร์
* **เจ้านางประทุม** หรือเจ้าจอมประทุม ได้รับการสถาปนาเป็นเจ้าจอมพระสนมในพระบาทสมเด็จพระนั่งเกล้าเจ้าอยู่หัว
* **เจ้านางจันทร์โสม** หรือเจ้าจอมมารดาจันทร์โฉม
** ได้รับการสถาปนาเป็นพระสนมในพระบาทสมเด็จพระนั่งเกล้าเจ้าอยู่หัว มีพระราชธิดาคือ
*** **พระเจ้าลูกเธอ พระองค์เจ้าหญิงไม่ปรากฏพระนาม**
** นอกจากนี้เจ้านางจันทร์โสมยังมีบุตรชายคือ
*** **นายจันทร์แพ** เป็นผู้ขอพระราชทานนามสกุล**เทวานุเคราะห์** จากพระบาทสมเด็จพระปกเกล้าเจ้าอยู่หัว
* **เจ้านางลาวช่อฟ้า (คำเพา)** หรือพระนางลาว เรื่องราวเกี่ยวกับพระนางยังเป็นข้อถกเถียงทางประวัติศาสตร์ ตำนานเมืองวังในประเทศลาวกล่าวว่า เป็นพระชายาของพระยาศรีวรราช (ก้า) เจ้าเมืองวังอ่างคำ ต้นสกุล แก้วมณีไชย, แก้วมณีชัย, แก้วมณี, อินทร์ติยะ ในอำเภอเรณูนคร มีพระโอรสธิดาคือ
** **พระยาราชเตโช (เตโช)** หรือพระยาเตโช เจ้าเมืองวัง ต้นสกุลเตโช ในอำเภอเรณูนคร
** **พระยาหน้าก่ำ (ก่ำ)** หรือพระยาก่ำ
** **พระยาแก้ว (แก้ว)** อดีตเจ้าอุปราชเมืองวัง ต่อมาได้เป็นเจ้าเมืองวังเว มีพระโอรสธิดาคือ
*** **เจ้านางเอื้อยกก** ต้นสกุล บัวสาย ในอำเภอเรณูนคร
*** **เจ้านางเอื้อยรอง**
*** **พระแก้วโกมล (เพชร)** เจ้าเมืองเว
*** **พระแก้วโมล (สาย)** เจ้าเมืองเรณูนคร ต้นสกุลโกพลรัตน์ ในอำเภอเรณูนคร

##### พระราชนัดดาและพระราชปนัดดาที่ไม่ปรากฏพระนามพระบิดาและพระมารดา
เจ้าอนุวงศ์มีพระราชนัดดาและพระราชปนัดดาที่ไม่ทราบว่าประสูติแต่พระราชโอรสพระราชธิดา หรือพระราชนัดดาพระองค์ใด ดังนี้

* **เจ้าอุปราช (เอม)** เจ้าอุปราชนครเวียงจันทน์
* **เจ้าสุริยะ** กรมการนครเวียงจันทน์
* **เจ้าสุวรรณ**
* **เจ้าสุพรรณ** อาจเป็นพระองค์เดียวกันกับเจ้าสุวรรณ
* **เจ้าสุพล**
* **เจ้าโหง่นคำ (ง่อนคำใหญ่)**
* **เจ้ากำพ้า (กำพร้า)**
* **เจ้าโถง**
* **เจ้าอ้ง** อาจเป็นพระองค์เดียวกับเจ้าอัง พระโอรสในเจ้าอุปราช (ติสสะ)
* **เจ้าบุตร์ (บุตร)**
* **เจ้าบุ**
* **เจ้าป่าน** อาจเป็นพระองค์เดียวกันกับเจ้าปาน
* **เจ้าพงษ์** อาจเป็นพระองค์เดียวกันกับเจ้าดิศพงษ์ พระราชโอรสในเจ้าอนุวงศ์
* **เจ้าหลอด**
* **เจ้าดี**
* **เจ้าคุณปลัด (คุณพ่อปลัด)** ผู้นำชุมชนชาวลาวจากนครเวียงจันทน์ บ้านดอนคา ตำบลดอนคา อำเภออู่ทอง จังหวัดสุพรรณบุรี ต้นสกุล กุลวงศ์ ต่อมาบุตรหลานได้รับราชการบรรดาศักดิ์ แล้วแยกออกมาตั้งสกุลต่าง ๆ ได้แก่ หงษ์เวียงจันทร์ เหมเวียงจันทร์ พันธุ์จันทร์ นนท์ช้าง นนท์แก้ว ยศวิชัย ปลัดม้า ตุ่มศรียา ทองเรือนดี เป็นต้น

#### เจ้าอุปราช (ติสสะ)
เจ้าอุปราช (ติสสะ) เป็นเจ้าอุปราชเวียงจันทน์ในรัชกาลเจ้าอนุวงศ์ มีหม่อมเป็นธิดาของพระยาขัติยวงษา (สีลัง) เจ้าเมืองร้อยเอ็ด ปรากฏนามดังนี้

* พงษาวดารหัวเมืองมณฑลอิสาณระบุว่า ชื่อนางหมานุย, นางตุ่ย และนางแก้ว
* พงศาวดารภาคอีสาน ฉะบับของพระยาขัติยวงษา (เหลา ณร้อยเอ็จ) ระบุว่า ชื่อนางหมา, นางแก้วใหญ่, นางแก้วน้อย และนางอุสา
* เจ้าอุปราช (ติสสะ) มีพระโอรสธิดาคือ
** **เจ้าจันทรเทพสุริยวงษ์ ดำรงรัฐสีมา มุกดาหาราธิบดี (หนู)** เจ้าเมืองมุกดาหาร บ้างก็กล่าวว่าพระองค์เป็นพระราชโอรสในพระเจ้านันทเสน เป็นต้นตระกูล จันทนากร (พระราชทาน)
*** มีธิดากับหม่อมบุญมี คือ
**** **เจ้านางจำเริญ จันทนากร** มีธิดาคือ
***** **นางรัชนี จันทนากร**
***มีบุตรกับหม่อมใดไม่ปรากฏนาม คือ
**** **เจ้าสุทธิสาร** กรมการเมืองมุกดาหาร
**** **เจ้าราชวงษ์ (ดวงเกศ)** คณะอาญาสี่เมืองมุกดาหาร
**** **เจ้าดวงจันทร์** เคยปกครองหัวเมืองลาว 2 เมือง คือ เมื่อครั้งเป็นเจ้าเมืองสองคอนดอนดงกินบรรดาศักดิ์ที่พระจำเริญพลรบ และเมื่อครั้งเป็นเจ้าเมืองท่าอุเทนกินบรรดาศักดิ์ที่พระศรีวรราช
** **เจ้าราชวงษ์ (ขัติยะ)** คณะอาญาสี่เมืองสองคอนดอนดง
** **เจ้าเอม** หรือเจ้าเอบ ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
** **เจ้าปาน** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
** **เจ้าสุพรหม** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
** **เจ้าอัง** ปรากฏในรายชื่อบุคคลที่อพยพหนีจากเวียงจันทน์ในปี พ.ศ. 2370
** **เจ้านางท่อนแก้ว** สมรสกับเจ้าคลี่ (ดูรายชื่อบุตรที่เจ้าอนุวงศ์)
** **ท้าวเหม็น** รับราชการเป็นแม่ทัพสยามในอานามสยามยุทธ
** **ท้าวแรต** รับราชการเป็นแม่ทัพสยามในอานามสยามยุทธ
** **เจ้าจอมมารดาน้อยลาว (น้อย)** ได้รับการสถาปนาเป็นเจ้าจอมมารดาในพระบาทสมเด็จพระนั่งเกล้าเจ้าอยู่หัว มีพระราชโอรสพระราชธิดาคือ
*** **พระเจ้าบรมวงศ์เธอ พระองค์เจ้าชายไม่ปรากฏพระนาม**
*** '''พระเจ้าบรมวงศ์เธอ พระองค์เจ้าสุบงกช'''
** **เจ้าเหมน (เม่น)** ข้าหลวงเดิมในพระบาทสมเด็จพระจอมเกล้าเจ้าอยู่หัว เป็นผู้อัญเชิญพระพุทธรูปพระเจ้าองค์แสนเมืองมหาชัยกองแก้ว ตลอดจนพระทองหล่อ เขากระทิงหด และเขาวัวหดจากเมืองนครพนมไปทูลเกล้าทูลถวาย ณ กรุงเทพมหานคร เจ้าเหมนอาจเป็นพระองค์เดียวกันกับพระราชโอรสในเจ้าอนุวงศ์ ในพงศาวดารเมืองสกลนคร ซึ่งกล่าวว่า เจ้าเหมนมีพระชายาพระองค์หนึ่งพระนามว่า อาชญานางตัด เป็นธิดาพระพรหมอาสาหรือเจ้าจุลนี เจ้าเมืองมหาชัยกองแก้ว พระราชโอรสในพระบรมราชา (พรหมา) เจ้าเมืองนครพนม ต้นสกุล พรหมประกาย ณ นครพนม

#### เจ้าพระยาหลวงบุตร์โคตร
เจ้าพระยาหลวงบุตร์โคตรหรือเจ้าบุตรโคตร มีพระนามเต็มว่า เจ้าพระยาหลวงบุตร์โคตรวังศาเสดถะบัวระพาสุวัณณไชยปุคคละ ทรงถูกเชิญเสด็จไปกรุงอังวะพร้อมกับเจ้าหน่อเมืองหรือเจ้าองค์นาง

* เป็นพระบิดาใน**เจ้าพระยานาเหนือ (คำมุกหรือคำบุก)** หรือเจ้าพระยาแสนศรีสุวัณณไชยปุคคละ ต้นตระกูล บุคคละ
* เป็นพระปัยกาของ**เจ้าพระยาเมืองฮามนามฮุ่งศรี (คำอยู่)** เจ้าพระยาเมืองฮามนามฮุ่งศรี (คำอยู่) มีพระชายาและหม่อมคือ
** อาชญานางบุคคะลี (เจ้านางโมคคัลลี)
** อาชญานางเทพคัณฑี
** อาชญานางสุวรรณ์คำสุก
** เจ้าพระยาเมืองฮามนามฮุ่งศรี (คำอยู่) มีพระโอรสพระธิดา คือ
*** **[[เจ้าพระรามราชรามางกูรขุนโอกาส (ราม รามางกูร)]]** เจ้าเมืองธาตุพนม ต้นตระกูล รามางกูร และ รามางกูร ณ โคตะปุระ มีชายาคือเจ้านางยอดแก้วสิริบุญ หรือญาแม่โซ่นศรีบุญมา ธิดาในเจ้าอุปละ (สีสุมังค์) กรมการเมืองธาตุพนม พระนัดดาในพระยากางสงคราม (คำวิสุด) แห่งเมืองนครจำปาศักดิ์ มีบุตรคือ
**** **[[เจ้าพระรามราชปราณีศรีมหาพุทธปริษัท (ศรี รามางกูร)]]** เจ้าเมืองธาตุพนม สมรสกับอาชญานางบุษดี ธิดาในหมื่นนำรวง ผู้เป็นทายาทของท้าวคำสิงห์ พระโอรสในท้าวหม่อมบ่าวหลวงเจ้าเมืองหลวงโพนสิมและนางสิมมา นอกจากนี้ เจ้าพระรามราชปราณีศรีมหาพุทธปริษัท (ศรี รามางกูร) ยังมีหม่อมอีกหลายท่าน คือ เจ้านางจันทุมมา, เจ้านางคำดวง, อาชญานางเทพ, อาชญานางลือดี, อาชญานางอรดี, อาชญานางแก้วคำพา, อาชญานางหมอก, อาชญานางจันทราช, อาชญานางวอระพัน, นางคำแก้ว, นางคำลุน, นางลาดสุวรรณ, นางมนมณี, หม่อมคำนาลี, หม่อมนาคำ, หม่อมยอดคำทิพย์ เจ้าพระรามราชปราณีศรีมหาพุทธปริษัท (ศรี รามางกูร) มีบุตรธิดาคือ
***** **[[เจ้าพระอัคร์บุตร (บุญมี รามางกูร)]]** ผู้ตั้งตระกูล บุคคละ แห่งเมืองธาตุพนม
***** **อาชญาท้าวจารย์พุทธา (พุทธา รามางกูร)**
***** **เจ้าพระอุปฮาซา (เฮือง รามางกูร)** ผู้ตั้งตระกูล รามางกูร แห่งเมืองธาตุพนม เป็นบิดาของร้อยตำรวจตรีประดิษฐ์ รามางกูร (ประดับ บุคคละ) ร้อยตำรวจตรีประดิษฐ์ รามางกูร เป็นบิดาของ ดร. วีรพงษ์ รามางกูร อดีตรองนายกรัฐมนตรี อดีตรัฐมนตรีว่าการกระทรวงการคลัง นายกสมาคมมิตรภาพไทย-ลาว
***** **อาชญาท้าวพรหมบุตร์ (คำเที่ยง รามางกูร)**
***** **อาชญาท้าวน้อยคำผิว (ผิว รามางกูร)**
***** **เจ้านางยอดแก้ว (ก่องมะนี รามางกูร)** ภรรยาพระยาจันทรสุริยวงศ์ (กิ่ง) เจ้าเมืองมุกดาหาร ต้นตระกูลพระราชทาน พิทักษ์พนม
***** **อาชญานางสิริพรรณ**
***** **อาชญานางจันทะแจ่ม**
**** **อาชญานางคำกองเกิดหล้า** สมรสกับเจ้าอุปราชจันทร์ละคร หรือพระยาพนมนครานุรักษ์กิตติศักดิ์เทพฤๅยศ ทศบุรีศรีโคตรบูรหลวง (จันทน์ทองทิพย์ มังคละคีรี) เจ้าเมืองท่าแขก มีบุตรธิดาคือ
***** **[[พระปราณีศรีมหาพุทธบริษัท (เมฆ รามางกูร)]]** เจ้าเมืองธาตุพนม
*** **เจ้านางจันทร์ทิพย์** สมรสกับ อาชญาท้าวโพธิสาร กรมการเมืองมุกดาหาร
*** **เจ้านางจันทรา** สมรสกับ หลวงทศทิศพนมธานี (ทศ ทศศะ) กรมการเมืองมุกดาหาร ต้นตระกูล ทศศะ จันทศ และ จันทร์ทศ

#### พระยาชัยสุนทร (โสมพะมิตร)
งานเขียนของทายาทอาญาสี่เมืองอุบลราชธานีระบุว่า พระยาชัยสุนทร (โสมพะมิตร) มีบิดาเป็นโอรสของพระเจ้านครเวียงจันทน์ การเผยแพร่โดยมหาวิทยาลัยกาฬสินธุ์ระบุว่า พระยาชัยสุนทร (โสมพะมิตร) เป็นพระราชนัดดาในพระไชยเชษฐาธิราชที่ 2

#### พระวิไชยราชสุริยวงษขัติยราช

ตำนานเมืองจำปาศักดิ์ ฉะบับเจ้าพรหมเทวานุเคราะห์และเจ้าราชวงศ์เมืองนครจำปาศักดิ์ระบุว่า พระวิไชยราชสุริยวงษขัติยราชเป็นเชื้อสายเจ้าอุปราชเวียงจันทน์ ดังระบุในข้อความ *"ครั้งนั้นเจ้าหน้าอยู่บ้านสินท่า เป็นเชื้อสายสืบวงศ์วานมาแต่เจ้าอุปราชเวียงจันทน์คนเก่า"*

## สายสกุลของทายาท
สกุลสายตรงที่สืบเชื้อสายจากเจ้าอนุวงศ์อันสืบทอดทายาทจากพระราชโอรสพระองค์โตคือ เจ้าสิทธิสาร หรือ เจ้าสุทธิสาร (โป้) เป็นสกุลสายหลักที่สามารถมีสิทธิ์ในการเป็นผู้อ้างสิทธิ์ในราชบัลลังก์ได้ สกุลนี้ถือเป็นราชตระกูลที่ได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัว ว่า **สิทธิสาริบุตร** ***(Siddhisariputra)*** เลขทะเบียนพระราชทานที่ 1474 ทรงพระราชทานแก่นายนาวาตรี หลวงพรหมประชาชิต (ฟื้น) ผู้ช่วยหัวหน้ากองพัศดุ กระทรวงทหารเรือ กับหลวงภาษาปริวัตร (เต๋อ) เลขานุการชั้นที่ 2 กระทรวงการต่างประเทศ ปู่ทวดชื่อเจ้าสิทธิสาร เมืองเวียงจันทน์

## อ้างอิง

## แหล่งข้อมูลอื่น

ราชวงศ์เวียงจันทน์